**7.a, 7.b, 7.c – ZGODOVINA (8.teden)**

Pozdravljeni sedmarji.

V tem tednu bi morali imeti ocenjevanje, vendar sem ga premaknila na naslednji teden zaradi prevelikega števila drugih ocenjevanj v tem tednu. Tako, da se v tem tednu intenzivno pripravljajte na ocenjevanje, da boste prislužili dobre ocene ☺

V mapi za 9. teden si lahko preberete vsa navodila, ki sem jih napisala za ocenjevanje. Če kaj ne bo jasno, pa mi pišite.

Da pa to ne bo edina naloga tega tedna, saj imamo po urniku 2 uri zgodovine, bomo začeli z novo tematiko v učbeniku, modro poglavje.

Kot ste že navajeni, kar je napisano ***odebeljeno in poševno,*** si zapišite v zvezek kot zapis snovi.

1. **OBRVANAVA NOVE SNOVI**

Torej, če si pišete naslove poglavji, napišite čez celo stran: **EVROPSKI VISOKI SREDNJI VEK**.

Naslov današnje ure je: ***Evropa leta 1000***

***- zaradi razdelitve Frankovske države, vladarji frankovskih držav izgubijo moč.***

***- začnejo se vpadi in ropanja novih ljudstev (muslimani, Madžari, Vikingi).***

***- napadi povzročijo nestabilnost in nered v Evropi.***

Podnaslov: ***Vikingi***

Na spletni strani Rokusa, si poglejte video o Vikingih in Vsakdanje življenje Vikingov:

<https://www.irokusplus.si/vsebine/MultiZgodovina7/index.html>

(če ste že pozabili kako se dostopa do teg video vsebin, poglejte v navodila v začetnih tednih).

Ko si pogledate video, odgovorite na naslednja vprašanja. Odgovore napišite v zvezek s celimi stavki.

* Kje so živeli Vikingi?
* Kako so se preživljali?
* Po čem so Vikingi najbolj znani?
* Kakšna so bila bivališča Vikingov?
* S kakšnimi dejavnostmi/panogami/obrtmi so se ukvarjali?

V učbeniku, na strani 106, si preberi rubriko Ali veš, ter poglej obe fotografiji. V zvezek zapiši kako se je imenovala vikinška ladja.

Podnaslov: ***Nove države***

V učbeniku, na strani 107, si preberi kakšno je bilo stanje v Evropi okoli leta 100.

V zvezek zapiši s celimi stavki:

- Katere nove države so nastale v Evropi?

- Za vsako državo napiši dve značilnosti.

Podnaslov: ***Vitezi***

Na spletni strani Rokusa, si poglej video o vitezih:

<https://www.irokusplus.si/vsebine/MultiZgodovina7/index.html>

S pomočjo videa in učbenika (stran 108) zvezek s celimi stavki odgovori:

- Kdo so bili vitezi?

- Kakšno vlogo so imeli v svoji državi?

- Navedi viteške ideale.